Flere og flere danskere har ikke råd til at betale den månedlige termin og må derfor se deres hus på lister over bekendtgjorte tvangsauktioner. I februar røg 183 ejendomme på tvangsauktion mod 123 måneden før, viser nye tal fra Danmarks Statistik. Det er en stigning på 49 procent. Niveauet er det højeste siden november 2004, hvor der blev registreret 205 tvangsauktioner, skriver Ritzau. Med 27 bekendtgjorte tvangsauktioner i februar ligger Nordjylland lavest på statistikken. Nordjylland havde 22 tvangsauktioner i januar. Enfamiliehuse udgør langt den største del af tvangsauktionerne med 106 i februar måned. Siden statistikkens start i 1979 var det laveste antal tvangsauktioner i 2006, hvor der i gennemsnit var 103 per måned, mens det højeste var i 1990 med 1695.
Færrest tvangsauktioner i Nordjylland